Tal-anqas tmien persuni nqatlu, u 19 oħra ndarbu waqt sparatura f'Università fil-belt ta' Perm fir-Russja. L-inċident seħħ meta l-aggressur, li hu mifhum li huwa student, beda miexi lejn il-kampus u beda jispara fuq in-nies. Mhux magħruf jekk dan l-istudent jattendix l-Università ta' Perm. Malli l-agressur beda jispara, numru ta' studenti u għalliema issakkru ġol-binja tal-Università, filwaqt li oħrajn qabżu mit-twieqi. Filwaqt li l-pulizija Russa qalet li rnexxielha tarresta lill-agressur, l-Università f'Perm appellat biex studenti li għadhom fil-binja, ma joħorġux minn fejn qegħdin jistkennu.